Oficiālais Vēstnesis L 196 , 05/08/1993 Lpp. 0017 - 0018

Speciālizdevums somu valodā: Nodaļa 3 Sējums 51 Lpp. 0106

Speciālizdevums zviedru valodā: Nodaļa 3 Sējums 51 Lpp. 0106



Komisijas Regula (EEK) Nr. 2191/93 (1991. gada 13. februāris), ar kuru groza Komisijas Regulu (EEK) Nr. 344/91, ar ko nosaka sīki izstrādātus noteikumus, lai piemērotu Padomes Regulu (EEK) Nr. 1186/90, ar ko paplašina darbības jomu Kopienas shēmai pieaugušu liellopu liemeņu klasificēšanai EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1990. gada 7. maija Regulu (EEK) Nr. 1186/90, ar ko paplašina darbības jomu Kopienas shēmai pieaugušu liellopu liemeņu klasificēšanai [1], un jo īpaši tās 2. pantu, tā kā Komisijas 1991. gada 13. februāra Regula (EEK) Nr. 344/91, ar ko nosaka sīki izstrādātus noteikumus, lai piemērotu Padomes Regulu (EEK) Nr. 1186/90, ar ko paplašina darbības jomu Kopienas shēmai pieaugušu liellopu liemeņu klasificēšanai [2], kas grozīta ar Regulu (EEK) Nr. 3087/91 [3], paredz noteikumus liemeņu un pusliemeņu identificēšanai; tā kā, ņemot vērā pieredzi, šie noteikumus būtu jāpapildina ar noteikumiem par izvietojumu, identificēšanas laiku un identifikācijas pārbaudēm, identifikācijas nodrošināšanu Kopienas iekšējā tirgū, simboliem, ko izmanto apakšklasēm un iedalījumam kategorijās; tā kā turklāt, lai pamatotu liemeņa cenu un mudinātu ražotājus uzlabot piegādāto dzīvnieku kvalitāti, viņiem mēģinot sasniegt augstāku klasi, būtu jāprecizē noteikumi, kas jāievēro, paziņojot klasifikācijas rezultātus dzīvnieku piegādātājam vai personai, kas atbild par kaušanu; tā kā pasākumi, kas paredzēti šajā regulā, ir saskaņā ar Liellopu gaļas pārvaldības komitejas atzinumu, IR PIEŅĒMUSI ŠO REGULU. 1. pants Kopienas Regulu (EEK) Nr. 344/91 ar šo groza šādi: 1. 1. pantā: a) ar šo aizstāj 1. punkta otrās daļas pirmo teikumu: "Marķēšanu veic, apzīmogojot liemeņa ārējo virsmu ar neizdzēšamu un netoksisku tinti, pēc kompetento valsts iestāžu apstiprinātas metodes; burti un cipari nedrīkst būt mazāk kā 2 cm augsti"; b) ar šo aizstāj 1. punkta otrās daļas pēdējo teikumu: "Tomēr dalībvalstis var noteikt citas vietas uz katras ceturtdaļas ar noteikumu, ka tās ir uz liemeņa ārējās virsmas un ar noteikumu, ka tās par to savlaicīgi informē Komisiju"; c) ar šo aizstāj 2. punkta pirmās daļas pēdējo teikumu: "2. Neierobežojot Regulas (EEK) Nr. 859/89 4. panta 3. punkta c) un d) apakšpunktu un Komisijas Regulas (EEK) Nr. 3445/90 [4] 2. panta 2. punktu, dalībvalstisvar atļaut marķējumu aizstāt ar etiķetēm, ievērojot šādus nosacījumus:"; d) ar šo aizstāj 2. punkta ceturto ievilkumu: "— etiķetēm jābūt drošām pret viltojumiem, nenoplēšamām un stingi piestiprinātām pie katras ceturtdaļas 1. punktā noteiktajās vietās"; e) pēc 2. punkta iekļauj šādu daļu: "2a. Klasificēšana un identificēšana jāveic ne vēlāk kā vienu stundu pēc kaušanas sākuma"; f) šādu daļu pievieno 3. punktam: "Dalībvalstis jo īpaši veic vajadzīgos pasākumus, lai nodrošinātu, ka šo noteikumu ievēro Kopienas iekšējā tirgū"; g) šādu daļu pievieno 4. punktam: "Norādot apakšklases, ja vajadzīgs, kategoriju iedalījumu pēc vecuma norāda ar citādiem simboliem nekā tie, ko izmanto klasifikācijai"; h) pievieno šādu daļu: "5. Lai darītu zināmus Regulas (EEK) Nr. 1186/90 1. panta 2. punktā minētos klasifikācijas rezultātus, barojuma un tauku slāņu klases, kā arī kategoriju ar Kopienas tiesību aktos šim nolūkam īpaši paredzētiem simboliem norāda faktūrrēķinā vai tam pievienotā dokumentā, ko adresē dzīvnieka piegādātājam vai arī, ja tas nav iespējams, fiziskai vai juridiskai personai, kas atbildīga par kaušanu"; 2. 3. pantā a) ar šo aizstāj 2. punkta pirmās daļas pirmo teikumu: "2. Klasifikāciju un identifikāciju uzņēmumos, uz ko attiecas Regulas (EEK) Nr. 1186/90 1. pants, uz vietas bez iepriekšēja brīdinājuma pārbauda no kautuves neatkarīga iestāde"; b) ar šo aizstāj 2. punkta otrā apakšpunkta pirmo teikumu: "Ja iestāde, kas atbildīga par pārbaudēm ir tā pati, kas atbild par klasifikāciju un identifikāciju, vai arī ja iepriekšējā apakšpunktā noteiktās pārbaudes neveic valsts iestādes amatpersona, tās jāveic valsts iestādes fiziskā uzraudzībā, ievērojot tos pašus nosacījumus un vismaz reizi gadā." 2. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. To piemēro no 1993. gada 1. septembra. Šī regula uzliek saistības kopumā un ir tieši piemērojama visās dalībvalstīs. Briselē, 1993. gada 27. jūlijā Komisijas vārdā — Komisijas loceklis René Steichen [1] OV L 119, 11.5.1990., 32. lpp. [2] OV L 41, 14.2.1991., 15. lpp. [3] OV L 291, 23.10.1991., 15. lpp. [4] OV L 333, 30.11.1990., 30. lpp. --------------------------------------------------